CELEX: 22020D2052
Language: hu
Date: 2020-12-04 00:00:00
Title: Az AKCS–EK Nagykövetek Bizottságának 2/2020 határozata (2020. december 4.) az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról [2020/2052]

2020.12.14.   
               
               
                  HU
               
               
                  Az Európai Unió Hivatalos Lapja
               
               
                  L 420/32
               
            
         AZ AKCS–EK NAGYKÖVETEK BIZOTTSÁGÁNAK 2/2020 HATÁROZATA
         (2020. december 4.)
         az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról [2020/2052]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti partnerségi megállapodásra (1) (a továbbiakban: az AKCS–EU partnerségi megállapodás) és különösen annak 15. cikke (4) bekezdésére és 16. cikke (2) bekezdésére, összefüggésben annak 95. cikke (4) bekezdésével,
         mivel:
         
                     (1)
                  
                  
                     Az AKCS–EU partnerségi megállapodást 2000. június 23-án írták alá Cotonouban és az 2003. április 1-jén lépett hatályba. Az AKCS–EU partnerségi megállapodást az AKCS–EU Nagykövetek Bizottságának 3/2019 határozatával (2) (a továbbiakban: az átmeneti intézkedésekről szóló határozat) összhangban 2020. december 31-ig kell alkalmazni.
                  
               
                     (2)
                  
                  
                     Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindultak az új AKCS–EU partnerségi megállapodásról (a továbbiakban: az új megállapodás) szóló tárgyalások. Mivel az új megállapodás többek között a Covid19-világjárvány okozta késedelmek miatt nem lesz alkalmazásra kész 2020. december 31-ig, a hatályos jogi keret lejártának napjáig, az átmeneti intézkedésekről szóló határozatot módosítani kell az AKCS–EU partnerségi megállapodás rendelkezései alkalmazásának 2021. november 30-ig történő további meghosszabbítása érdekében.
                  
               
                     (3)
                  
                  
                     Az AKCS–EU partnerségi megállapodás 95. cikke (4) bekezdésének második albekezdése értelmében az AKCS–EU Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.
                  
               
                     (4)
                  
                  
                     Az AKCS–EU partnerségi megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára (3).
                  
               
                     (5)
                  
                  
                     Ezért helyénvaló, hogy az AKCS–EU Nagykövetek Bizottsága az AKCS–EU partnerségi megállapodás 95. cikkének (4) cikke alapján az AKCS–EU Nagykövetek Bizottsága 3/2019 határozatát módosító határozatot fogadjon el az AKCS–EU partnerségi megállapodás rendelkezései alkalmazásának 2021. november 30-ig, illetve az új megállapodás hatálybalépéséig vagy az új megállapodásnak az Unió és az AKCS-államok közötti ideiglenes alkalmazásáig történő meghosszabbítása érdekében, attól függően, hogy melyik a legkorábbi időpont.
                  
               
                     (6)
                  
                  
                     Az AKCS–EU partnerségi megállapodás rendelkezéseit továbbra is alkalmazni kell az egyrészről az Unió és tagállamai, és másrészről az AKCS-államok közötti kapcsolatok folyamatosságának biztosítása céljából. Ennek megfelelően a módosított átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak,
                  
               ELFOGADTA EZT A HATÁROZATOT:
         
            1. cikk
            Az AKCS–EU Nagykövetek Bizottsága 3/2019 határozatának 1. cikkében a „2020. december 31-ig” időpont helyébe a „2021. november 30-ig” időpont lép.
         
         
            2. cikk
            Ez a határozat 2021. január 1-jén lép hatályba.
         
         
            Kelt Brüsszelben, 2020. december 4-én.
            
               
                  Az AKCS-EU Miniszterek Tanácsa nevében
               
               
                  az AKCS–EU Nagykövetek Bizottsága részéről
               
               
                  az elnök
               
               Michael CLAUSS
            
         
         
            (1)  HL L 317., 2000.12.15., 3. o. Az AKCS–EU partnerségi megállapodás a 2005. június 25-én Luxembourgban aláírt megállapodással (HL L 209., 2005.8.11., 27. o.) és a 2010. június 22-én Ouagadougouban aláírt megállapodással (HL L 287., 2010.11.4., 3. o.) módosult.
         
            (2)  Az AKCS–EU Nagykövetek Bizottságának 3/2019 határozata (2019. december 17.) az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról (HL L 1., 2020.1.3., 3. o.).
         
            (3)  Az AKCS–EU Miniszterek Tanácsának 1/2019 határozata (2019. május 23.) az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházásáról (HL L 146., 2019.6.5., 114. o.).